Στέφαν Σβαπ

Ο Στέφαν Σβαπ (γερμανικά: Stefan Schwab, ) (γενν. 27 Σεπτεμβρίου 1990) είναι Αυστριακός επαγγελματίας ποδοσφαιριστής, ο οποίος αγωνίζεται ως μέσος για την Χόλσταϊν Κίελ.

 Σταδιοδρομία σε συλλόγους 
Τα πρώτα ποδοσφαιρικά βήματα του Σβαπ πραγματοποιήθηκαν στην ακαδημία νέων της Ρεντ Μπουλ Σάλτσμπουργκ. Το καλοκαίρι του 2010, εντάχθηκε με δανεισμό στην ΦΚ Λούστεναου 07, με την οποία έκανε το ντεμπούτο του σε επίπεδο ανδρών.

Το καλοκαίρι του 2011, εντάχθηκε με μονοετή δανεισμό στην Αντμίρα Βάκερ και το επόμενο καλοκαίρι εντάχθηκε στην ομάδα με κανονική μεταγραφή.

Το καλοκαίρι του 2014, ο Σβαπ αποχώρησε από την Αντμίρα Βάκερ και μετακόμισε στην Ραπίντ Βιέννης έναντι 400.000 ευρώ, με την οποία υπέγραψε τριετές συμβόλαιο έως το 2017. Στην ομάδα της Ραπίντ έμεινε για άλλα τρία χρόνια, μέχρι και το καλοκαίρι του 2020.

Την 1η Αυγούστου 2020, υπέγραψε συμβόλαιο δύο συν ένα ετών με τον ΠΑΟΚ. Για όλη την διάρκεια της σεζόν ήτανε ο βασικός παίκτης στη μεσαία γραμμή. Συνολικά αγωνίστηκε σε 48 αγώνες, συνεισφέροντας με 9 γκολ και 9 ασίστ. Στο φινάλε της σεζόν κατέκτησε το Κύπελλο Ελλάδας με την ομάδα. Στον τελικό, ο ΠΑΟΚ νίκησε τον Ολυμπιακό με 2-1. Ο Σβαπ αγωνίστηκε σε όλο τον αγώνα, ενώ ήταν αυτός που κέρδισε το πέναλτι με το οποίο ο Δικέφαλος του Βορρά άνοιξε το σκορ.

Για τις επόμενες χρονιές, αποτέλεσε και πάλι έναν από τους βασικούς παίκτες της ομάδας του ΠΑΟΚ, αλλά και έναν από τους αρχηγούς, ενώ το 2022, ανανέωσε το συμβόλαιό του με τους Θεσσαλονικείς για άλλα δύο χρόνια. Το 2023-2024, στέφθηκε πρωταθλητής με την ομάδα του ΠΑΟΚ, με τον ίδιο να αποτελεί μία σημαντική σταθερά για την ομάδα, αγωνιζόμενος σε συνολικά 54 αγώνες και πετυχαίνοντας 10 γκολ.    

Το καλοκαίρι του 2024 και έπειτα από σύντομες συζητήσεις, ανανέωσε το συμβόλαιό του με τον ΠΑΟΚ για έναν ακόμη χρόνο.

Στις 21 Ιουνίου του 2025, ανακοινώθηκε από την γερμανική Χόλσταϊν Κίελ, έχοντας αφεθεί ελεύθερος από τον ΠΑΟΚ. Στην ομάδα από τη Γερμανία, ξεκινάει συχνά ως βασικός.

 Εθνική ομάδα 
Ο Σβαπ έχει αγωνιστεί στις «μικρές» Εθνικές Αυστρίας Κ19, Κ20 και Κ21.

Ο Σβαπ έλαβε την πρώτη του κλήση στην Εθνική Αυστρίας για ένα αγώνα για τα προκριματικά του Ευρωπαϊκού Πρωταθλήματος του 2016 εναντίον του Λιχτενστάιν τον Οκτώβριο του 2015. Έκανε το ντεμπούτο του σε φιλικό αγώνα εναντίον της Ουρουγουάης στις 14 Νοεμβρίου 2017. 

 Διακρίσεις 

 Αντμίρα Βάκερ Μέντλινγκ

 Β' Κατηγορία Αυστρίας: 2010-2011

 ΠΑΟΚ

 Πρωτάθλημα Ελλάδας: 2023-24
 Κύπελλο Ελλάδος: 2020-21

 Παραπομπές 

 Εξωτερικοί σύνδεσμοι 
 Προφίλ στο Transfermarkt.com
 Προφίλ στο Soccerway.com

Κατηγορία:Αυστριακοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αυστρίας Κ19
Κατηγορία:Ποδοσφαιριστές Εθνικής Αυστρίας Κ20
Κατηγορία:Ποδοσφαιριστές Εθνικής Αυστρίας Κ21
Κατηγορία:Ποδοσφαιριστές Εθνικής Αυστρίας
Κατηγορία:Ποδοσφαιριστές ΦΚ Λούστεναου 07
Κατηγορία:Ποδοσφαιριστές Β΄ Κατηγορίας Αυστρίας
Κατηγορία:Ποδοσφαιριστές ΦΚ Αντμίρα Βάκερ Μέντλινγκ
Κατηγορία:Ποδοσφαιριστές Μπουντεσλίγκα Αυστρίας
Κατηγορία:Ποδοσφαιριστές Ραπίντ Βιέννης
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Αυστριακοί ποδοσφαιριστές στο εξωτερικό
Κατηγορία:Ποδοσφαιριστές Χόλσταϊν Κίελ
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές 2. Μπούντεσλιγκα